|  |  |
| --- | --- |
| **1江南 汉乐府** 江南可采莲，莲叶何田田。 鱼戏莲叶间。 鱼戏莲叶东，鱼戏莲叶西。 鱼戏莲叶南，鱼戏莲叶北。 | **2长歌行 汉乐府** 青青园中葵，朝露待日晞。 阳春布德泽，万物生光辉。 常恐秋节至，焜黄华叶衰。 百川东到海，何时复西归？ 少壮不努力，老大徒伤悲。 |
| **3敕勒歌 北朝民歌** 敕勒川，阴山下。 天似穹庐， 笼盖四野。 天苍苍，野茫茫， 风吹草低见牛羊。 | **4咏鹅 （唐）骆宾王** 鹅 ，鹅，鹅，曲项向天歌。 白毛浮绿水，红掌拨清波。 |
| **5风 （唐）李峤** 解落三秋叶，能开二月花。 过江千尺浪，入竹万竿斜。 | **6咏柳 （唐）贺知章** 碧玉妆成一树高， 万条垂下绿丝绦。 不知细叶谁裁出， 二月春风似剪刀。 |
| **7回乡偶书 （唐）贺知章** 少小离家老大回， 乡音无改鬓毛衰。 儿童相见不相识， 笑问客从何处来 | **8凉州词 （唐）王之焕** 黄河远上白云间， 一片孤城万仞山。 羌笛何须怨杨柳，  [春风不度玉门关](https://www.baidu.com/s?wd=%E6%98%A5%E9%A3%8E%E4%B8%8D%E5%BA%A6%E7%8E%89%E9%97%A8%E5%85%B3&tn=SE_PcZhidaonwhc_ngpagmjz&rsv_dl=gh_pc_zhidao)。 |
| **9登鹳雀楼 （唐）王之焕** 白日依山尽，黄河入海流。 欲穷千里目，更上一层楼。 | **10春晓 （唐）孟浩然** 春眠不觉晓，处处闻啼鸟。 夜来风雨声，花落知多少。 |
| **11凉州词（唐）王翰** 葡萄美酒夜光杯， 欲饮琵琶马上催。 醉卧沙场君莫笑， 古来征战几人回。 | **12出塞（唐）王昌龄** [秦时明月汉时关](https://www.baidu.com/s?wd=%E7%A7%A6%E6%97%B6%E6%98%8E%E6%9C%88%E6%B1%89%E6%97%B6%E5%85%B3&tn=SE_PcZhidaonwhc_ngpagmjz&rsv_dl=gh_pc_zhidao)， 万里长征人未还。 但使龙城飞将在， 不教胡马度阴山。 |
| **13芙蓉楼送辛渐 （唐）王昌龄** 寒雨连江夜入吴， 平明送客楚山孤。 洛阳亲友如相问， 一片冰心在玉壶。 | **14鹿柴（唐）王维** 空山不见人，但闻人语响。 返景入深林，复照青苔上。 |
| **15送元二使安西（唐）王维** 渭城朝雨浥轻尘， 客舍青青柳色新。 劝君更尽一杯酒， 西出阳关无故人。 | **16**[**九月九日忆山东兄弟**](https://www.baidu.com/s?wd=%E4%B9%9D%E6%9C%88%E4%B9%9D%E6%97%A5%E5%BF%86%E5%B1%B1%E4%B8%9C%E5%85%84%E5%BC%9F&tn=SE_PcZhidaonwhc_ngpagmjz&rsv_dl=gh_pc_zhidao)**（唐）王维** 独在异乡为异客， 每逢佳节倍思亲。 遥知兄弟登高处， 遍插茱萸少一人。 |
|  |  |
| **17静夜思（唐）李白** 床前明月光，疑是地上霜。 举头望明月，低头思故乡。 | **18古朗月行（节选）（唐）李白** 小时不识月，呼作白玉盘。 又疑瑶台镜，飞在青云端。 仙人垂两足，桂树何团团。 白兔捣药成，问言与谁餐？ |
| **19望庐山瀑布（唐）李白** 日照香炉生紫烟， 遥看瀑布挂前川， 飞流直下三千尺。 疑是银河落九天。 | **20赠汪伦（唐）李白** 李白乘舟将欲行， 忽闻岸上踏歌声。 桃花潭水深千尺， 不及汪伦送我情。 |
| **21**[**黄鹤楼送孟浩然之广陵**](https://www.baidu.com/s?wd=%E9%BB%84%E9%B9%A4%E6%A5%BC%E9%80%81%E5%AD%9F%E6%B5%A9%E7%84%B6%E4%B9%8B%E5%B9%BF%E9%99%B5&tn=SE_PcZhidaonwhc_ngpagmjz&rsv_dl=gh_pc_zhidao)**（唐）李白** 故人西辞黄鹤楼， [烟花三月下扬州](https://www.baidu.com/s?wd=%E7%83%9F%E8%8A%B1%E4%B8%89%E6%9C%88%E4%B8%8B%E6%89%AC%E5%B7%9E&tn=SE_PcZhidaonwhc_ngpagmjz&rsv_dl=gh_pc_zhidao)。 孤帆远影碧空尽， 唯见长江天际流。 | **22早发白帝城（唐）李白** 朝辞白帝彩云间， 千里江陵一日还。 两岸猿声啼不住， 轻舟已过万重山。 |
|  |  |
| **23望天门山（唐）李白** 天门中断楚江开， 碧水东流至此回。 两岸青山相对出， 孤帆一片日边来。 | **24别董大（唐）高适** 千里黄云白日曛， 北风吹雁雪纷纷。 莫愁前路无知己， 天下谁人不识君？ |
| **P25绝句（唐）杜甫** 两个黄鹂鸣翠柳， 一行白鹭上青天。 窗含西岭千秋雪， 门泊东吴万里船。 | **26春夜喜雨（唐）杜甫** 好雨知时节，当春乃发生。 随风潜入夜，润物细无声。 野径云俱黑，江船火独明。 晓看红湿处，花重锦官城。 |
| **27绝句（唐）杜甫** 迟日江山丽，春风花草香。 泥融飞燕子，沙暖睡鸳鸯。 | **28江畔独步寻花（唐）杜甫** 黄师塔前江水东， 春光懒困倚微风。 桃花一簇开无主， 可爱深红爱浅红？ |
| **29枫桥夜泊（唐）张继** 月落乌啼霜满天， 江枫渔火对愁眠。 姑苏城外寒山寺， 夜半钟声到客船。 | **30滁州西涧（唐）韦应物** 独怜幽草涧边生， 上有黄鹂深树鸣。 春潮带雨晚来急， 野渡无人舟自横。 |
| **31游子吟（唐）孟郊** 慈母手中线，游子身上衣。 临行密密缝，意恐迟迟归。 谁言寸草心，报得三春晖。 | **32**[**早春呈水部张十八员外**](https://www.baidu.com/s?wd=%E6%97%A9%E6%98%A5%E5%91%88%E6%B0%B4%E9%83%A8%E5%BC%A0%E5%8D%81%E5%85%AB%E5%91%98%E5%A4%96&tn=SE_PcZhidaonwhc_ngpagmjz&rsv_dl=gh_pc_zhidao)**（唐）韩愈** 天街小雨润如酥， 草色遥看近却无。 最是一年春好处， 绝胜烟柳满皇都。 |
| **33渔歌子（唐）张志和** 西塞山前白鹭飞， 桃花流水鳜鱼肥。 青箬笠，绿蓑衣， 斜风细雨不须归 | **34塞下曲（唐）卢纶** 月黑雁飞高，单于夜遁逃。 欲将轻骑逐，大雪满弓刀。 |
| **35望洞庭（唐）刘禹锡** 湖光秋月两相和， 潭面无风镜未磨。 遥望洞庭山水翠， 白银盘里一青螺。 | **36浪淘沙（唐）刘禹锡** 九曲黄河万里沙， 浪淘风簸自天涯。 如今直上银河去， 同到牵牛织女家。 |
| **37**[**赋得古原草送别**](https://www.baidu.com/s?wd=%E8%B5%8B%E5%BE%97%E5%8F%A4%E5%8E%9F%E8%8D%89%E9%80%81%E5%88%AB&tn=SE_PcZhidaonwhc_ngpagmjz&rsv_dl=gh_pc_zhidao)**（唐）白居易** 离离原上草，一岁一枯荣。 野火烧不尽，春风吹又生。 远芳侵古道，晴翠接荒城。 又送王孙去，萋萋满别情。 | **38池上（唐）白居易** 小娃撑小艇，偷采白莲回。 不解藏踪迹，浮萍一道开。 |
|  |  |
| **39忆江南（唐）白居易** 江南好， 风景旧曾谙。 日出江花红胜火， 春来江水绿如蓝。 能不忆江南？ | **41小儿垂钓（唐）胡令能** 蓬头稚子学垂纶， 侧坐莓苔草映身。 路人借问遥招手， 怕得鱼惊不应人。 |
| **41悯农（唐）李绅** 锄禾日当午，汗滴禾下土。 谁知盘中餐，粒粒皆辛苦。 | **42悯农（唐）李绅** 春种一粒粟，秋收万颗子。 四海无闲田，农夫犹饿死。 |
| **43江雪（唐）柳宗元** 千山鸟飞绝，万径人踪灭。 孤舟蓑笠翁，独钓寒江雪。 | **44寻隐者不遇（唐）贾岛** 松下问童子，言师采药去。 只在此山中，云深不知处。 |
| **45山行（唐）杜牧** 远上寒山石径斜， 白云深处有人家。 停车坐爱枫林晚， 霜叶红于二月花。 | **46清明（唐）杜牧** 清明时节雨纷纷， 路上行人欲断魂。 借问酒家何处有？ 牧童遥指杏花村。 |
| **47江南春（唐）杜牧** 千里莺啼绿映红， 水村山郭酒旗风。 南朝四百八十寺， 多少楼台烟雨中。 | **48蜂（唐）罗隐** 不论平地与山尖， 无限风光尽被占。 采得百花成蜜后， 为谁辛苦为谁甜？ |
| **49江上渔者（宋）范仲淹** 江上往来人，但爱鲈鱼美。 君看一叶舟，出没风波里。 | **50元日（宋）王安石** 爆竹声中一岁除， 春风送暖入屠苏。 千门万户瞳瞳日， 总把新桃换旧符。 |
| **51泊船瓜洲（宋）王安石** 京口瓜洲一水间， 钟山只隔数重山。 春风又绿江南岸， 明月何时照我还。 | **52书湖阴先生壁（宋）王安石** 茅檐长扫净无苔， 花木成畦手自栽。 一水护田将绿绕， 两山排闼送青来。 |
| **53**[**六月二十七日望湖楼醉书**](https://www.baidu.com/s?wd=%E5%85%AD%E6%9C%88%E4%BA%8C%E5%8D%81%E4%B8%83%E6%97%A5%E6%9C%9B%E6%B9%96%E6%A5%BC%E9%86%89%E4%B9%A6&tn=SE_PcZhidaonwhc_ngpagmjz&rsv_dl=gh_pc_zhidao)**（宋）苏轼** 黑云翻墨未遮山， 白雨跳珠乱入船。 卷地风来忽吹散， 望湖楼下水如天。 | **54饮湖上初晴后雨（宋）苏轼** 水光潋滟晴方好， 山色空蒙雨亦奇。 欲把西湖比西子， 淡妆浓抹总相宜。 |
| **55惠崇春江晓景（宋）苏轼** 竹外桃花三两枝， 春江水暖鸭先知。 蒌蒿满地芦芽短， 正是河豚欲上时。 | **56题西林壁（宋）苏轼** 横看成岭侧成峰， 远近高低各不同。 不识庐山真面目， 只缘身在此山中。 |
| **57夏日绝句（宋）李清照** 生当作人杰，死亦为鬼雄。 至今思项羽，不肯过江东。 | **58三衢道中（南宋）曾几** 梅子黄时日日晴， 小溪泛尽却山行。 绿阴不减来时路， 添得黄鹂四五声。 |
| **59示儿（宋）陆游** 死去元知万事空， 但悲不见九州同。 王师北定中原日， 家祭无忘告乃翁。 | **60秋夜将晓出篱门迎凉有感（宋）陆游** 三万里河东入海， 五千仞岳上摩天。 遗民泪尽胡尘里， 南望王师又一年。 |
| **61四时田园杂兴（宋）范成大** 昼出耘田夜绩麻， 村庄儿女各当家。 童孙未解供耕织， 也傍桑阴学种瓜。 | **62四时田园杂兴（宋）范成大** 梅子金黄杏子肥， 麦花雪白菜花稀。 日长篱落无人过， 唯有蜻蜓蛱蝶飞。 |
| **63小池（宋）杨万里** 泉眼无声惜细流， 树阴照水爱晴柔。 小荷才露尖尖角， 早有蜻蜓立上头。 | **64晓出净慈寺送林子方（宋）杨万里** 毕竟西湖六月中， 风光不与四时同。 接天莲叶无穷碧， 映日荷花别样红。 |
|  |  |
| **65春日（宋）朱熹** 胜日寻芳泗水滨， 无边光景一时新。 等闲识得东风面， 万紫千红总是春。 | **66观书有感 （宋）朱熹** 半亩方塘一鉴开， 天光云影共徘徊。 问渠那得清如许？ 为有源头活水来。 |
| **67题临安邸（宋）林升** 山外青山楼外楼， 西湖歌舞几时休？ 暖风熏得游人醉， 直把杭州做汴州。 | **68游园不值（宋）叶绍翁** 应怜屐齿印苍苔， 小扣柴扉久不开。 春色满园关不住， 一枝红杏出墙来。 |
| **69乡村四月（宋）翁卷** 绿遍山原白满川， 子规声里雨如烟。 乡村四月闲人少， 才了蚕桑又插田。 | **70墨梅（元）王冕** 我家洗砚池头树， 朵朵花开淡墨痕。 不要人夸颜色好， 只留清气满乾坤。 |
| **71石灰吟（明）于谦** 千锤万凿出深山， 烈火焚烧若等闲， 粉身碎骨浑不怕， 要留清白在人间。 | **72竹石（清）郑燮** 咬定青山不放松， 立根原在破岩中。 千磨万击还坚劲， 任尔东西南北风。 |
|  |  |
| **73己亥杂诗（清）龚自珍** 浩荡离愁白日斜， 吟鞭东指即天涯。 落红不是无情物， 化作春泥更护花。 | **74村居（清）高鼎** 草长莺飞二月天， 拂堤杨柳醉春烟。 儿童散学归来早， 忙趁东风放纸鸢。 |
| **75所见（清）袁枚** 牧童骑黄牛，歌声振林樾。 意欲捕鸣蝉，忽然闭口立。 |  |